Weder die Chloschterfräu isch scho mängsmal gseh wordä. A  Geischlichä heig si einisch a'gredt, und dem heig sy bikannt, sy miess da lydä, wyl-si Milch versudlet heig, wyl-si z'füli gsy syg, d'Milch gheerig z'nutzä. Jä, das isch de wahr! Das derft ich i der Ewigkeit änä sägä! Ich ha de die Chloschterfräu ganz güet gseh, das wyss Tüech, wos-si über d'Stirnä gha het, und der Schleier uber da Riggä-n-appä. Äs isch zwischet dä-n-eintlifä-n-und dä zwelfi gsy, der d'Nacht. Äu an andiri Fräu het-si einisch gseh, und darnah isch-schi underächu und het zächä Mässä la läsä fir das  Chind, wo uff d'Welt chu isch, und uff das isch die Chloschterfräu ärleesti gsy.